
ΔΕΛΤΙΟ ΤΥΠΟΥ
ΠΡΟΤΥΠΟ ΓΕΝΙΚΟ ΛΥΚΕΙΟ ΗΡΑΚΛΕΙΟΥ ΚΡΗΤΗΣ

Απρίλιος 2026

Το Πρότυπο Γενικό Λύκειο  Ηρακλείου                                                     στην πόλη Γκντανσκ της Πολωνίας

Τρίτη διεθνική συνάντηση στο πλαίσιο του Ευρωπαϊκού Προγράμματος Erasmus +/Δράσης ΚΑ2, με κωδικό αριθμό 2024-2-PL01-KA210-SCH-000271527
Tο χρονικό διάστημα από 20 έως 24 Απριλίου 2026 πραγματοποιήθηκε στην πόλη Γκντανσκ της Πολωνίας η τρίτη διεθνική συνάντηση στο πλαίσιο του Ευρωπαϊκού Προγράμματος Erasmus+ ΚΑ220, με τίτλο ““Wear to Care: Sustainable Fashion for a Thirst-free World”. Το θέμα του προγράμματος ήταν η επαναχρησιμοποίηση υλικών ένδυσης και η ευαισθητοποίηση στη μετρημένη χρήση φυσικών πόρων, όπως το νερό, στη βιομηχανία κατασκευής ρούχων. Τον συντονισμό του προγράμματος έχει αναλάβει η καθηγήτρια κα. Κορακάκη Ελένη.

Το Πρότυπο Γενικό Λύκειο Ηρακλείου συμμετείχε με ομάδα πέντε μαθητών και δύο καθηγητών, του κ. Τζωρμπατζάκη Νικολάου και της κας. Κρουσταλίδου Στυλιανής, οι οποίοι ταξίδεψαν στην Πολωνία προκειμένου να συναντήσουν τις ομάδες των εταίρων τους: τη συντονίστρια σχολική μονάδα Zespol Szkol Ogolnoksztalcacych Nr 2 της Πολωνίας, τον οργανισμό Egitmde Degisim Icin Eylem Dernegi της Τουρκίας και τη σχολική μονάδα Compania de Maria de Granada της Ισπανίας που φιλοξένησε και τη συνάντηση. 

Κατά τη διάρκεια της συνάντησης αυτής μαθητές και εκπαιδευτικοί συμμετείχαν σε ένα τρίπτυχο δράσεων, οι οποίες αφορούσαν το θεματικό πλαίσιο του προγράμματος, της κοινωνικές αλληλεπιδράσεις με μαθητές και εκπαιδευτικούς τεσσάρων διαφορετικών χωρών (Ελλάδας, Πολωνίας, Ισπανίας, Τουρκίας) καθώς και τη γνωριμία με την επιστημονική και πολιτιστική κληρονομιά της χώρας φιλοξενίας. 

Οι μαθητές συμμετείχαν σε μία σειρά δράσεων όπως παρουσίαση των δράσεων έως τώρα του προγράμματος και του σχολείου τους, εκδρομές (στην Γκντίνια και στο Σόποτ) καθώς και ομαδικές εργασίες (μεταποίηση παλιών υφασμάτων με ανακυκλώσιμα υλικά, δημιουργία τοπικών λιχουδιών Πιρόγκι) και δράσεις (όπως την επίδειξη μόδας με κοστούμια φτιαγμένα από ανακυκλώσιμα υλικά από τους μαθητές, υπαίθρια δημοσκόπηση για τη συνήθειες στα ψώνια ρούχων) που σκοπό είχαν τόσο την εκμάθηση και εξάσκηση  της θεματικής του προγράμματος,  την γνωριμία με τον πολιτισμό της Πολωνίας αλλά και την δημιουργία σχέσεων συνεργασίας, σύνδεσης και φιλίας μεταξύ των μαθητών και εκπαιδευτικών των διαφόρων χωρών. 

Σημαντικό μέρος του προγράμματος ήταν η επαφή με την πολιτισμική και ιστορική κληρονομιά της χώρας υποδοχής. Σε αυτά τα πλαίσια, οι συμμετέχοντες επισκέφτηκαν το Μουσείο του Β' Παγκοσμίου Πολέμου στο Γκντάνσκ και τη Σχολή Καλών Τεχνών καθώς και τα παραθεριστικά θέρετρα του Σόποτ με την μεγαλύτερη ξύλινη αποβάθρα στην Ευρώπη και της Γκντίνια με ξενάγηση από τους ντόπιους μαθητές. 

Κατά τις τελετές έναρξης και λήξης της συνάντησης όλοι οι εμπλεκόμενοι είχαν τη δυνατότητα να παρακολουθήσουν στοιχεία της πολιτιστικής κληρονομιάς της Πολωνίας με τοπικά τραγούδια και χορούς και να γευτούν τοπικά φαγητά και γλυκά. Επίσης, κατά τη φιλοξενία των μαθητών σε Πολωνικές οικογένειες, είχαν την ευκαιρία να βιώσουν από πρώτο χέρι την καθημερινότητα της χώρας και των ανθρώπων της.

Τέλος, μετά από γόνιμη ανταλλαγή απόψεων και αναλυτικών συζητήσεων μεταξύ των εκπαιδευτικών έγινε και ο προγραμματισμός των τελικών εργασιών που χρειάζονται για την ολοκλήρωση του προγράμματος, καθορίστηκε το χρονικό πλαίσιο, ο τρόπος εργασίας και συζητήθηκε η δημιουργία των απαιτούμενων του προγράμματος παραδοτέων. Ο καιρός ήταν θαυμάσιος κατά την παραμονή μας και η επιστροφή στην Κρήτη βρήκε ολόκληρη την ομάδα μας γεμάτη βιώματα και αναμνήσεις από τη υπέροχη φιλοξενία στη Βαλτική χώρα.

